Ёсць яшчэ адзін асаблівы анёл, які суправаджаў Езуса перад Яго мукаю. Езус тады перажываў агонію, на Яго твары выступаў крывавы пот. Анёл прыйшоў з неба і ўзмацняў Яго. Мы таксама не адзін раз перажывалі такія хвіліны, калі нам выдавалася нашае цярпенне такім вялікім і мы думалі, што ўжо па-міраем. І ведаем, як важна чыя-небудзь прысутнасць ў гэтую цяжкую хвіліну і пачуццё, што ты – не адзін, не самотны. Мы таксама можам быць такімі анёламі для іншых. Нават калі ў нас саміх ненайлепшы настрой і не ведаем, якімі словамі суцешыць бліжняга, часта ўжо хапае прабывання побач з ім, каб проста выслухаць і прытуліць, зрабіць яму гарбату і дапамагчы ў абавязках, усміхнуцца да яго. Не патрэбна многа, каб быць для каго-небудзь анёлам. Наследуючы анёла Змёртвыхпаўстання, абвяшчаем Добрую Навіну, што смерць – гэта не заканчэнне зямнога жыцця, а толькі пачатак іншага лепшага жыцця, якое пачынаецца ўжо тут, на зямлі. Гэта Добрая Навіна аб тым, што Езус за нас памёр, і што гэтае жыццё нам падарыў. І ўжо толькі ад нас залежыць, ці мы гэтае жыццё прымем.